Дзяржаўны камітэт па надзвычайным становішчы

Дзяржаўны камітэт па надзвычайным становішчы (ДКНС, ) — часовы орган улады ў СССР, які складаўся з прадстаўнікоў кіраўніцтва ЦК КПСС і ўрада СССР. У перыяд з 18 па 21 жніўня 1991 г. падчас жнівеньскага путчу ДКНС здзейсніў спробу змены ўлады шляхам змяшчэння з пасады прэзідэнта СССР М. С. Гарбачова.

Пазней дзеянні ДКНС былі кваліфікаваны як дзяржаўны пераварот, удзельнікаў камітэта ўзялі пад арышт, за выключэннем міністра ўнутраных спраў СССР Барыса Пуга, які скончыў з сабой.  

З пункту гледжання саміх стваральнікаў ДКНС, іх дзеянні мелі мэтай аднаўленне законнасці ў СССР і спыненне распаду дзяржавы. Іх дзеянні не атрымалі прававой ацэнкі, таму што ў 1994 годзе ўсе арыштаваныя ўдзельнікі ДКНС былі амніставаны яшчэ да суда. Перад судом добраахвотна паўстаў толькі В. І. Варэннікаў, якога апраўдалі.

 Склад 
 Янаеў Генадзь Іванавіч (1937—2010) — віцэ-прэзідэнт СССР, в.а. прэзідэнта СССР (19—21 жніўня 1991 г.)
 Бакланаў Алег Дзмітрыевіч (1932—2021) — першы намеснік старшыні Савету абароны СССР
 Кручкоў Уладзімір Аляксандравіч (1924—2007) — старшыня КДБ СССР
 Паўлаў Валянцін Сяргеевіч (1937—2003) — прэм'ер-міністр СССР
 Пуга Барыс Карлавіч (1937—1991) — міністр унутраных спраў СССР
 Старадубцаў Васіль Аляксандравіч (1931—2011) — старшыня Сялянскага саюза СССР
 Цізякоў Аляксандр Іванавіч (1926—2019) — прэзідэнт Асацыяцыі дзяржаўных прадпрыемстваў і аб'ектаў прамысловасці, будаўніцтва, транспарту і сувязі СССР
 Язаў Дзмітрый Цімафеевіч (1924—2020) — міністр абароны СССР.

Катэгорыя:Падзеі 19 жніўня
Катэгорыя:Жнівень 1991 года
Катэгорыя:Дзяржаўныя інстытуты часоў перабудовы і распаду СССР